因為不停食左唔少小食，大家都唔肚餓，所以決定唔食晚飯，就黎源記買外賣。火星朋友話細個成日飲桑寄生茶，但好耐無飲過，咁就梗加要同佢黎呢度啦﹗要左桑寄生蓮子蛋茶，雞蛋糕2件同燉蛋3碗，就咁都$78，其實都幾貴，外賣每埋加$1真係太多。雞蛋糕一上車已經急不及待開黎食，清清地，口感幾好，唔錯﹗其實拎到返屋企都已經差唔多一個鐘，但係個桑寄生蓮子蛋茶同D燉蛋仲熱架，我第一次試桑寄生蓮子蛋茶，估唔到幾好味喎。而個燉蛋就勁滑，好味過澳洲牛奶公司的。可能朋友真係太耐無食過，佢覺得真係好好味，好開心﹗